Κοιμητήριο Νοβοντέβιτσι

Το **Κοιμητήριο Νοβοντέβιτσι** (ρώσικα: Новоде́вичье кла́дбище,ΔΦΑ: [nəvɐˈdʲevʲɪt͡ɕjə ˈkladbʲɪɕːə]) είναι ιστορικό νεκροταφείο της Μόσχας, όπου έχουν την τελευταία κατοικία τους διάσημες προσωπικότητες της ρωσικής διανόησης, τέχνης και πολιτικής.  Συνορεύει με την  Μονή Νοβοντέβιτσι, που ίδρυσε ο ηγεμόνας της Μόσχας Βασίλειος ο Γ΄ το 1524 και είναι Μνημείο Παγκόσμιας Κληρονομιάς. Δεν πρέπει να συγχέεται με το Κοιμητήριο Νοβοντέβιτσι της Αγίας Πετρούπολης.

## Ιστορικό
Το Κοιμητήριο Νοβοντέβιτσι άρχισε να λειτουργεί το 1898, όταν διαπιστώθηκε ότι δεν ήταν εφικτό να γίνονται πλέον ταφές μέσα στο εκκλησιαστικό συγκρότημα της Μονής Νοβοντέβιτσι. Στο κοιμητήριο υπάρχουν πλείστα ταφικά μνημεία, φιλοτεχνημένα περίτεχνα από διάσημους Ρώσους καλλιτέχνες. Ένας από τους πρώτους διάσημους που θάφτηκαν εκεί ήταν ο Άντον Τσέχοφ, τον τάφο του οποίου φιλοτέχνησε ο Φιοντόρ Σέχτελ (Фёдор Шехтель). 
 
Η έκταση του νεκροταφείου είναι 75.000 τ. μ., όπου έχουν ταφεί πάνω από 26.000 άτομα. Έχει περιβάλλον πάρκου και είναι διάστικτο από μικρά παρεκκλήσια και γλυπτά μνημεία. Ο χώρος της νεκρόπολης είναι χωρισμένος σε ανατολικό και δυτικό τομέα και διαιρείται σε ζώνες: παλαιές ζώνες (1 – 4), νέες ζώνες (5 – 8) και πρόσφατες ζώνες (9 – 11).

Υπό το Σοβιετικό καθεστώς μόνο η ταφή στη Νεκρόπολη του Τείχους του Κρεμλίνου είχε περισσότερο κύρος. Μετά τη διάλυση της Σοβιετικής Ένωσης, τα τείχη του Κρεμλίνου δεν χρησιμοποιούνται πλέον για ταφές και το Κοιμητήριο Νοβοντέβιτσι χρησιμοποιείται, λόγω της ιστορικότητάς του, μόνο για ταφές με υψηλό συμβολισμό. Για παράδειγμα, τον Απρίλιο του 2007 θάφτηκαν εκεί ο πρώτος πρόεδρος της Ρωσικής Ομοσπονδίας Μπορίς Γιέλτσιν και ο παγκοσμίως διάσημος βιολοντσελίστας Μστισλάβ Ροστροπόβιτς.

Το 2001 έγινε προσπάθεια να μεταφερθούν τα οστά της μπαλαρίνας Άννας Πάβλοβα στο κοιμητήριο Νοβοντέβιτσι κατά την εκφρασμένη επιθυμία της και μετά από αξιοσημίωτες διαφωνίες.

## Ενταφιασμοί και ταφικά μνημεία
Στο Κοιμητήριο Νοβοντέβιτσι έχουν ταφεί πολλοί διάσημοι Ρώσοι συγγραφείς, ποιητές, συνθέτες, ζωγράφοι και γλύπτες, ηθοποιοί και χορευτές, πολιτικοί και στρατιωτικοί ηγέτες, επιστήμονες και κοσμοναύτες. Ανάμεσα στα πρόσωπα που έχουν ενταφιαστεί στο Κοιμητήριο Νοβοντέβιτσι, μεταξύ άλλων, περιλαμβάνονται:

* *Συγγραφείς – ποιητές:* Νικολάι Γκόγκολ (1809 – 1852), Σεργκέι Ακσάκοφ (1791 - 1859), Άντον Τσέχωφ (1860 – 1904), Βλαντίμιρ Μαγιακόφσκι (1893 – 1930), Νικολάι Οστρόφσκι (1904 – 1936), Μιχαήλ Μπουλγκάκοφ ( 1891 – 1940), Αλεξέι Τολστόι ( 1883 – 1945), Αλεξάντρ Φαντέγεφ (1901 – 1956), Ιλιά Έρενμπουργκ (1891 – 1967), Βαλεντίν Κατάγεφ (1897 – 1986), αλλά και ο κομμουνιστής Τούρκος ποιητής Ναζίμ Χικμέτ (1901 – 1963).

* *Συνθέτες:* Αλεξάντρ Σκριάμπιν (1872 – 1915), Σεργκέι Προκόφιεφ (1891 – 1953), Ντμίτρι Σοστακόβιτς (1906 – 1975).

* *Ζωγράφοι – γλύπτες:* Ισαάκ Λεβιτάν (1860/61 – 1900), Βαλεντίν Σερόφ (1865 – 1911), Βλαντίμιρ Τάτλιν (1885 – 1953).

* *Καλλιτέχνες μουσικής, θεάτρου, χορού και κινηματογράφου:* Κονσταντίν Στανισλάφσκι (1863 – 1938), σκηνοθέτης και ιδρυτής του Θεάτρου Τέχνης της Μόσχας, Φιόντορ Σαλιάπιν (1873 – 1938), βαρύτονος, Σεργκέι Αϊζενστάιν (1898 – 1948), σκηνοθέτης του σοβιετικού κινηματογράφου, Νταβίντ Όιστραχ (1908 – 1974), βιολονίστας, Νικολάι Ρουμπινστάιν (1835 – 1881), πιανίστας και συνθέτης, Σβιάτοσλαβ Ρίχτερ (1915 – 1997), πιανίστας, Γκαλίνα Ουλάνοβα (1909 – 1998), πρίμα μπαλαρίνα, Λεονίντ Κογκάν (1924 – 1982), βιολονίστας,  Μστισλάβ Ροστροπόβιτς (1927 – 2007), πιανίστας.

* *Επιστήμονες:* Άντον Μακαρένκο (1888 – 1939), παιδαγωγός, Βλαντίμιρ Βερνάντσκι (1863 – 1945), γεωχημικός και ορυκτολόγος, ένας από τους θεμελιωτές της Γεωχημείας, Αντρέι Τούπολεφ (1888 – 1972) και Σεργκέι Ιλιούσιν (1894 – 1977), σχεδιαστές αεροσκαφών, Λεβ Λαντάου (1908 – 1968), Νόμπελ Φυσικής (1962), Πάβελ Αλεξέγιεβιτς Τσερενκόφ (1904 – 1990), Νόμπελ Φυσικής (1958).

* *Πολιτικοί ηγέτες:* Νικίτα Χρουστσόφ (1894 – 1971), Αναστάς Μικογιάν (1895 – 1978), Βιατσεσλάβ Μόλοτοφ (1890 – 1986), Αντρέι Γκρομίκο (1909 – 1989), Νικολάι Τιχόνοφ (1905 - 1997), Μπόρις Γιέλτσιν (1931 – 2007).

* *Λοιπά πρόσωπα:* Πιοτρ Κροπότκιν (1842 – 1921), φιλόσοφος και θεωρητικός του κινήματος των αναρχικών, Πάβελ Τρετιάκοφ (1832 – 1898), βιομήχανος, συλλέκτης έργων τέχνης και ιδρυτής της Πινακοθήκης Τρετιάκοφ της Μόσχας, Ναντέζντα Αλληλούγεβα – Στάλιν (1901 – αυτοκτόνησε το 1932), σύζυγος του Ιωσήφ Στάλιν, Ράισα Γκορμπάτσοβα (1932 – 1999), σύζυγος του Μιχαήλ Γκορμπατσόφ.

## Μνημεία

|Το μνημείο της Ναντιόζντα Σεργκέγιεβνα Αλληλούγιεβα (Ρώσικα: Надежда Сергеевна Аллилуева) δεύτερης γυναίκας του Ιωσήφ Στάλιν. Βάνδαλοι έχουν σπάσει την μύτη του αγάλματος.

|Ο τάφος του Σοβιετικού χειρούργου Αλεξάντρ Μπακούλεφ (Ρώσικα: Александр Николаевич Бакулев).

 
Αρχείο:Bulgakow Grab.JPG| Ο τάφος του Μιχαήλ Μπουλγκάκοφ, συγγραφέα του 20ου αιώνα.

Αρχείο:Grave of Anton Chekhov.jpg|Ο τάφος του Άντον Τσέχωφ (Ρώσικα: Анто́н Па́влович Че́хов,) Ρώσος θεατρικός συγγραφέας.

|Ο τάφος του Σεργκέι Αϊζενστάιν (Ρώσικα: Сергей Эйзенштейн), σκηνοθέτη και θεωρητικού του κινηματογράφου.

|Ο τάφος του Νικολάι Γκόγκολ. Ο τάφος μεταφέρθηκε εδώ το 1931 κατά τη διάρκεια της προσχεδιασμένης κατεδάφισης της Μονή Ντανίλοφ.

|Ο τάφος του Αρτιόμ Μικογιάν (Ρώσικα: Артём Ива́нович Микоя́н). Μαζί με τον Μιχαήλ Γκούρεβιτς σχεδίασε πολλά από τα διάσημα αεροσκάφη MiG.

| Ο τάφος του Βλαντίμιρ Μαγιακόβσκι (Ρώσικα: Влади́мир Влади́мирович Маяко́вский), Ρώσος ποιητής και θεατρικός συγγραφέας, ανάμεσα στους σημαντικότερους εκπροσώπους του Ρωσικού Φουτουρισμού.

File:Grave of Sergei Sergeyevich Prokofiev.jpg|Ο τάφος του συνθέτη Σεργκέι Προκόφιεφ.

|Ο τάφος του Νικολάι Ρουμπινστάιν, Ρώσου πιανίστα και συνθέτη. Ήταν ο αδερφός του Άντον Ρουμπινστάιν και φίλος του Πιοτρ Ίλιτς Τσαϊκόφσκι.

|Ο τάφος του συνθέτη Ντμίτρι Σοστακόβιτς

|Ο τάφος του τραγουδιστή της όπερας Λεονίντ Σομπίνοφ

|Ο τάφος της μπαλαρίνας Γκαλίνα Ουλάνοβα.


## Γλύπτες
Στο Κοιμητήριο Νοβοντέβιτσι υπάρχουν γλυπτά των παρακάτω:
* Σεργκέι Κόνενκοφ (1874–1971)
* Βέρα Μούχινα (1889–1953)
* Ερνστ Νειζβέστνι (b. 1925)
* Ιβάν Σαντρ (1887–1941)
* Γιεβγκένι Βουτσέτιτς (1908–1974)

## Εξωτερικοί σύνδεσμοι

* Ανεπίσημη ιστοσελίδα. Υψηλής ανάλυσης φωτογραφίες
* Φωτογραφίες 
* Φωτογραφίες 
* Novodevichy Cemetery  – άρθρο από την Μεγάλη Σοβιετική Εγκυκλοπαίδεια

Νοβοντεβιτσι
Νοβοντεβιτσι